GESONDHEIDSMINISTER EN ANDERE SE BAANTJIES VIR BOETIES - Afrikanervolksparty
GESONDHEIDSMINISTER EN ANDERE SE BAANTJIES VIR BOETIES
Gepubliseer op 25 Februarie 2021 | Geskryf deur REDAKSIE | | | Trefslae: 98
Het daar iewers nog 'n "minister" oorgebly wat nie verdag is of werklik betrokke is, of aandadig, of meegewerk het, of op die een of ander wyse voordeel getrek het waar geld of tenders of uitbetalings onder hulle beheer is nie? Dit wil uit die artikel van Pieter-Louis Myburgh voorkom asof die minister van gesondheid ook nie baie "gesond" is nie?
As die Minister van Polisie Bheki Cele reg is dat die polisie in die afgelope 6 jaar 4357 vuurwapens en meer as 9,5 miljoen rondtes ammunisie verloor het, in sy antwoord op 'n vraag van die VF Positief, dan is Cele ook nie "gesond" in die amp wat hy beklee nie. Wat meer is, verklaar dit dalk ook hoekom die polisie so naarstiglik poog om die Afrikanervolk te ontwapen deur al die onsinnige wette wat nou al aangeneem is om ons te ontwapen!
As afgelei word dat al daardie wapens waarskynlik in die hande van misdadigers beland het, is ontwapening van die blanke sekerlik die onsinnigste ding wat 'n regering kan doen. Wapens wat uit blankes se besit gevat word nadat hulle in hulle huise in die nag of dag aangeval word, vermink, verkrag en vermoor word, is uitsluitlik die gevolg van die polisie se onbekwaamheid, indien nie onwilligheid om wet en orde te handhaaf nie. Tel daardie wapens by die wat die polisie so "vrywilliglik" aan die misdadigers skenk, word die voedingsbron van vuurwapens en ammunisie aan moordenaars en rowers, enorm!
Indien jy jou motorlisensie laat betaal, kry jy 'n boete en kan jy dit hernu. Dit verval nie, ongeag dat daar meer mense doodgaan in motorongelukke as wat daar doodgeskiet word! Vir watter ander rede moet daar sulke drakoniese vuurwapenbeperkende wette deur die polisie en die regime op ons afgedwing word terwyl hulle nie bevoeg is om die landsburgers se veiligheid te handhaaf nie?
Daar bly steeds net een oplossing vir korrupsie, misdaad, moord en wanbestuur wat nie beheer kan of wil word nie! Hierdie onwettige regime moet verwyder word uit ons land uit!